Eduard Fernández

**Eduardo Fernández Serrano** (conoixiu por o suyo nombre artistico d**'Eduard Fernández**, naixiu lo 25 d'agosto de 1964 de Barcelona (Barcelonés, Barcelona, Catalunya), ye un destacau actor y actor de voz catalán, activo en o teatro y lo cine espanyol dende meyaus d'os anyos 1980 y con cuantos premios y nominacions recibius mientres a suya carrera artistica. Parella de l'actriz Ainhoa Aldanondo, ye pai de l'actriz Greta Fernández, encara que ye filla d'o suyo primer matrimonio.

Entre la suya filmografía, se pueden destacar as suyas interpretacions en bellas cintas como *[[Los lobos de Washington]]* (1999, Mariano Barroso), *[[Son de mar]]* (2001, Bigas Luna), *[[El embrujo de Shanghai (cinta)|El embrujo de Shanghai]]* (2002, Fernando Trueba), *[[Obaba]]* (2005, Montxo Armendáriz), *[[Alatriste]]* (2006, Agustín Díaz Yanes), *[[Tres dies amb la família]]* (2009, Mar Coll), *[[Pa negre (cinta)|Pa negre]]* (2010, Agustí Villaronga), *[[La piel que habito]]* (2011, Pedro Almodóvar), *[[Todas las mujeres (cinta)|Todas las mujeres]]* (2013, Mariano Barroso), *[[Due uomini, quattro donne e una mucca depressa]]* (2015, Anna Di Francisca), *[[1898: Los últimos de Filipinas]]* (2016, Salvador Calvo), *[[Mientras dure la guerra]]* (2019, Alejandro Amenábar), u *[[Los renglones torcidos de Dios (cinta)|Los renglones torcidos de Dios]]* (2022, Oriol Paulo).

## Premios
### Premios Goya
Eduard Fernández conta con una ampla serie de premios y nominacions en os Premios Goya, que se detallan de contino:

#### Premio Goya a lo Millor Actor Revelación
Recibió la suya primera nominación a un Premio Goya en a categoría d'o Premio Goya a lo Millor Actor Revelación en l'anyo 2000 por a suya actuación en *[[Los lobos de Washington]]*, dirichida por Mariano Barroso, en a 14<sup>ena</sup> edición de ditos premios.

#### Premio Goya a lo Millor Actor
En l'anyo 2002 Eduard Fernández ganó un Premio Goya a lo Millor Actor por o suyo papel en a cinta *[[Fausto 5.0]]*, dirichida por Álex Ollé, Isidro Ortiz y Carlos Padrisa, en a 16<sup>ena</sup> edición d'os Premios Goya.

En l'anyo 2005 fue nominau a lo mesmo premio por a suya actuación en *[[Cosas que hacen que la vida valga la pena]]*, dirichida por Manuel Gómez Pereira, en a 19<sup>ena</sup> edición d'os Goya.

A l'anyo siguient, 2006, tornó a estar nominau a lo Goya a lo Millor Actor, en iste caso mientres a 20<sup>ena</sup> edición d'os Premios Goya por o suyo papel en *[[El método (cinta)|El método]]*, una cinta dirichida por Marcelo Piñeyro.

Una vegada mas, tornó a estar nominau a lo mesmo premio en 2014 mientres a 28<sup>ena</sup> edición d'os Goya por *[[Todas las mujeres (cinta)|Todas las mujeres]]*, cinta dirichida por Mariano Barroso.

Tres anyos dimpués, en 2017, encara tornó a estar nominau a iste mesmo premio, ista vegada por a suya interpretación en a cinta *[[El hombre de las mil caras]]*, dirichida por Alberto Rodríguez, en a 31<sup>ena</sup> edición d'os Premios Goya.

A suya siguient nominación a lo Premio Goya a lo Millor Actor s'escaició en 2022, por a suya actuación en *[[Mediterráneo (cinta)|Mediterráneo]]*, una cinta dirichida por Marcel Barrena, mientres a 36<sup>ena</sup> edición d'os Goyas.

Ganó lo suyo segundo Goya a lo Millor Actor en l'anyo 2025 por a cinta *[[Marco (cinta)|Marco]]*, dirichida por Jon Garaño y Aitor Arregi, en a 39<sup>ena</sup> edición d'os Premios Goya.

#### Premio Goya a lo Millor Actor Segundario
En o Premio Goya a lo Millor Actor Segundario, recibió la suya primera nominación l'anyo 2002, mientres a 16<sup>ena</sup> edición d'os Premios Goya, por a cinta *[[Son de mar]]*, dirichida por Bigas Luna.

En 2004 ganó lo suyo primer Goya en ista categoría por *[[En la ciudad]]*, una cinta dirichida por Cesc Gay, en a 18<sup>ena</sup> edición d'os premios.

A tercera nominación d'Eduard Fernández s'escaició en 2011, cuan fue nominau en a 25<sup>ena</sup> edición d'os Goyas, por o suyo papel en a cinta *[[Biutiful]]*, dirichida por Alejandro González Iñárritu.

Tornó a recibir una nueva nominación a lo Goya a lo Millor Actor Segundario l'anyo 2015 por a suya actuación en a cinta *[[El Niño (cinta)|El Niño]]*, dirichida por Daniel Monzón, en a 29<sup>ena</sup> edición d'os Premios Goya.

A suya siguient nominación estió en l'anyo 2019 mientres a 33<sup>ena</sup> edición d'os Goyas, cuan lo nominoron a iste premio por a cinta *[[Todos lo saben]]*, dirichida por Asghar Farhadi.

Encara tornó a ganar o Goya a lo Millor Actor Segundario en a 34<sup>ena</sup> edición d'os Goyas en l'anyo 2020 por o suyo papel en *[[Mientras dure la guerra]]*, una cinta dirichida por Alejandro Amenábar.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Eduard Fernández.

## Vinclos externos

*  Eduard Fernández en Internet Movie Database.